
EZINBESTEKOA DEN DOKUMENTAL BAT 

"Galdutako Objektuak" gure historia hobeto ezagutzeko 
ezinbesteko dokumental bat da. Gure historia gu geuk idatzi 
behar dugulako, gu geuk kontatu behar dugulako. 

Euskal Herrian urte askotan zehar izkutuan izan den sufrika- 
rioa azaleratu eta ezagutzera emateaz gain, egia, justizia eta 
erreparazioa bilatzen dugu lan honekin. Zabalza familia eta 
Euskal Herrian torturatuak izan direnei instituzioek eta botere 
publikoek eman ez dietena, guk, modu herrikoei batez, eman 
diezagun. 

Lehenengo boletin honetan "Galdutako Objektuak" doku- 
mentala egiteko ematen ari garen urratsak ezagutzeko aukera 
izango duzu. Proiektu hau auzolanaren bidez egin nahi dugu, 
eta horretarako ezinbestokotzat jotzen dugu komunikazio 
zuzen bat garatzea, eta gure lana hobeki ezagutzera gonbi- 
datzen zaituztegu. 

Nola hasi zen 
guzti hau? 




Nafarroa eta orohar Euskal Herria duela 
ia 30 urte astindu zuen gertakari batek 
kontatzea erabaki gertuen zineman eta 
komunikazioan aritzen garen batzuk. 

Mikel Zabalzaren desagerpena eta hilketa 

2010an Mikel Zabalzaren hilketaren 25. urtemuga 
gogoratzeko ekitaldia prestatzen ibili ziren batzuei, 
historia honekin dokumental bat egin behar zela 
bururatu zitzaien. 

Oso jendetsua izan zen Orbaitzetan egin zen 
ekitaldi hura, eta oso sentikorra eta anitza. Egun 
horretan büdutako indar guztiekin, Apurtu.org 
agerkari digitalean buru belarri ibützen zirenak 
lanean hasi ziren Mikel Zabalzaren inguruko doku- 
mentala egiteko. Eguzki Bideoak eta Fümotek-eko 
lagunekin harremanetan jarri ziren, elkarlanean 



Orbaitzetan Mikel Zabalzaren omenez 2010an egindako 
ekitaldi jendetsua. 



historia 



nolakoa izan zen eta torturak zer nolako 
eragina izan duen gure herrian aztertzea 
zen gure helburu. Baina bide horretan ez 
da dena erraz izan, eta hasi bezain pronto 
lehenengo oztopoak aurkitu genituen... 

egitasmoa aurrera ateratzeko. Eta juxtu horretan 
ari zirenean, Apurtu.org ixteko agindu zuen Espai- 
niako Auzitegi Nazionalak eta bere kide guztiak 
atxüotu zituen Poliziak. Horietako bat, Miguel 
Angel Llamas "Pitu"-k, urte terdi eman zuen espe- 
txean, eta dokumentala geldirik geratu zen. 

Orain, ia 5 urte beranduago, lanarekin jarraitzeko 
hautua egin dute Eguzki Bideoak, Fümotek, Mikel 
Gogoan Herri Ekimena eta Ahotsa.info eta Piztu. 
info-ko lagunek. 

Eta horretan gabütza. 



Galdutako Objektuak, 
proiektuaren zehaztapenak 



"Galdutako objektuak" film dokumental 
baten proiektua da. Bertan, Mikel Zabal- 
zaren desagerpena eta heriotza aztertuko 
dira, eta, horrekin batera, demokraziaren 
garaian Espainiako polizia-etxeetan izan- 
dako tortura kasuak. 

Horretarako Mikel Zabalzaren familiaren 
parte-hartzea izanen dugu. Dokumenta- 
lean, gainera, gertakari haien zuzeneko 



lekuko batzuek hartuko dute parte, eta 
Zabalzarekin batera atxilotu zituzten pert- 
sonek ere bai. 

Bestalde, zenbait adituk gako batzuk 
aurkeztuko dizkigute ulertzeko zer gertatu 
den torturak mendebaldeko demokrazie- 
tan bizirik irauteko XX. mendean zehar, 
eta are ugaltzeko ere. 




Sinopsia 



Filmaren abiapuntua 



Orbaizetako etxe batean, arma-ola zahar baten 
ondoan, sekretu bat dago kutxa batean sartua. 
Kutxa hori gorderik dago, isütasun legeak zain- 
dua. Mikel Zabalza autobus gidaria hilik agertu 
zen Guardia Zibilak atxilotu eta Intxaurrondon 
torturatu ondoren. Haren faimiliak gertatutakoaren 
egia osoa azaleratu dadin nahi du. Beste 3.000 
tortura-salaketa daude oraindik argitu gabe. Zer 
gertatu da Espai-niako polizia-etxeetan demokra- 
ziako urteetan? Zer gertatu da atxilotuen torturak 
frankismoaren ondotik ere sistematikoki irauteko? 
Nola eraman dute zama hori torturaren biktimek 
eta haien ahaideek? Gaur egun, zer da tortura? Zer 
egin dezakegu tortura desagerrarazteko? 



30 urte igaro badira ere, Zabalza kasuaren 
bertsio ofiziala ez da aldatu. Mikel Zabalza 
ihes egiten saiatu zen hiru guardia zibili 
ETAren zulo bat non zegoen erakustera 
zihoala. Uretan ito zen, eta haren gorpua 20 
egunen buruan agertu zen Bidasoan. Dena 
dela, euskal gizartea sinetsita dago torturen 
ondorioz hil zela Intxaurrondon. Haia ere, 
gertakari horiek ez dira inoiz epaitu, eta 
familiari ez zaio inolako errekonozi- mendu 
ofizialik egin. 

Proiektu hau Aezkoan jaio zen, Mikelen 
jaioterrian. 

Mikelen lagun eta ahaideak buru-belarri 
saiatzen ari dira Mikelen oroitzapena eta 



gertatu zitzaiona ahantz ez daitezen. Mikel 
torturapean izan zen, eta tortura giza es- 
kubideen zapalketarik gaitzesgarrienetako 
bat da, baina horrelako kasuak frogatzea 
oso zaila iza- ten da. Dokumental honen 
sustatzaileek hauxe dute asmoa: Aezkoa- 
tik eta Donostiatik, torturaren on- dorioak 
ikusaraztea eta praktika horren aplikazioak 
izan duen eragina erakustea. 




Zabalza família 



Zabalza famüiak urte asko daramatza Iratiko 
oihanaren atean bizitzen, Orbaizetako 
antzinako Arma-olaren ondoan, alderdi 
lüuragarri batean. Mikelen desagerpena eta 
heriotza mugarri izan dira leku horrentzat, 
hango bizüagunentzat eta geroko belau- 
naldiarentzat. Mikelen famüiak 30 urte 
eman ditu tragédia horren zama pairatzen, 
askotan gordeka. Heriotzak eragindako 
mina eta gertatutakoa egunen batean ar- 
gituko zelako itxaropena lagun, argi gelditu 
zaien gauza bakarra da Mikelen desagerpe- 
nean eta heriotzan inplikatutako pertsonek 
inpunitate osoa izan dutela, eta, horregatik, 
ezinezkoa gertatu zaie ahanztea eta aurrera 



egitea. 

Ahaideak (anai-arrebak eta ilobak) ia aste- 
bururo elkartzen dira Lorentxo Etxean, hots, 
familiaren jaiotetxean. Familia handia da, 
eta tragédia horrek lotuagoak egotera 
bultzatu ditu, baina nabari da ulertzeko 
zailak diren isilune batzuk gertatzen dire- 
la familia giroan. Oraindik ere min handia 
dute barrenean, eta hurrengo belaunaldiak 
herentzia hori hartu du. Etxeko gazteek 
30 urte hauetan zer gertatu den jakin nahi 
dute. 






Zabalza familiaren partaide 
batzuk ikus daitezke irudietan. 





Pertsonaiak 



ZABALZA FAMÍLIA 

Mikelek zortzi senide utzi zituen: Lourdes, Itziar, Aran- 
txa, Ihigo, Patxi, Aitor, Begona eta Idoia. 

PATXI ZABALZA ETA ESTHER SENAR-EMAZTEAK 
Patxi artzaina da, eta bere anaia Aitorrekin batera 
atxüotu eta torturatu zuten. Mikel desagertu zela- 
rik, lehentasuna anaia bilatzea zenez, isilik eraman 
zuen gertatu zitzaiona. Orain, 30 urte igaro ondoren, 
lehenbiziko aldiz kontatuko du zer egin zioten poli- 
zia-etxean. 



LOURDES ETA IDURRE AMA-ALABAK 
Lourdesek ez dio sekula alabari transmititu nahi izan 
Mikelen desagerpenak eragin zion mina. Gaur egun, 
Idurre ama da, eta bere alabari kontatu edo ez kon- 
tatu dabil. Lourdesek denbora luzea eman zuen bere 
minaren berri eman gabe, baina, gaur egun, hitzaldi 
publikoetan erakusten eta azaltzen du, beste biktima 
batzuekin batera. 

ITZIAR ZABALZA 

Josurekin batera, hots, bere senarraren laguntzarekin, 
30 urte daramatza borrokan Mikel anaiaren heriotza 
argitzeko epaiketa bat egin dadin. Erantzun bila dabil 
etengabe, eta Nafarroako Pirinio aldeko arkeologia 
da bere grina. Hainbat gako emanen dizkigu ulertze- 
ko zergatik huts egin duten irekitako prozesu judizial 
guztiek. 

IDOIA ZABALZA ETA MARTIN MUTIL-LAGUNA 
Idoiak, Martin mutil-lagunaren laguntzarekin, Mikelen 
heriotzak eragin zion trauma gainditzea lortu du, 
gauetan ametsetan agertzen baitzitzaion. Orbaize- 
tarrek diotenaren arabera, Lorentxo Etxea sorginduta 
dago. Idoiak azalduko digu zenbateraino den egia 
sinesmen hori. 



BEGONA ZABALZA ETA LOHIZUNE AMA-ALABAK 
Begonak 20 urte zituen anaia desagertu zenean. 
Gertatutakoaren ondoriozko shock-a dela kausa, eta 
famüian ezarritako isütasunagatik, ez da ongi oroit- 
zen gertatutakoaz. Lohizune alaba (kazetaria da gaur 
egun) bidaide izanen du iragana errekuperatzeko 
bidaia honetan. 

AITOR ZABALZA 

Polizia-operazio berean atxüotu zuten, eta poli- 
zia-etxean jasotako tratua ezkutatu du 30 urteotan. 
Orain, ezarritako isütasun lege hori urratzera dator. 

IDOIA AIERBE 

Mikel atxüotu zutenean, haren neska-laguna zen. Ezin 
izan ditu sekula gainditu bere mutü-lagunak jasan- 
dako torturak eta haren heriotzak eragindako trauma. 
Gaur egun, gaixotasun larri bat dauka, eta erresi- 
dentzia batean bizi da. Gaixotasun hori duela 30 urte 
jasandako torturen ondorioa ote? 

ION ARRETXE 

Polizia-operazio berean atxüotu zuten. Tortura larriak 
egin zizkiotela salatu zuen, eta bizipen horiek liburu 
batean bildu ditu berriki. GALeko mertzenario nagu- 
siak eta Galindo jenerala bera nola ezagutu zituen 
kontatuko digu, eta Intxaurrondon igarotako egunen 
berri eman. 

PACO ETXEBERRIA 

Nazioartean izen handia duen auzitegi-meidkua da, 
gaur egun torturaren ondorioei buruzko ikerlan bat 
egiten ari dena Eusko Jaurlaritzarentzat. Datuak eta 
lekukoak bützeko eta Eva Foresten artxibo galduak 
errekuperatzeko egiten ari den lana erakutsiko digu 
dokumentalean. 

HURRENGO BELAUNALDIA 

Mikel Zabalzak 15 iloba ditu: Itziar, Idurre, Leire, 



Amagoia, Aia, Jon, Izaskun, Mirar i, Irantzu, Ugaitz, 
Garbine, Oihana, Lohizune, Joseba eta Garazi. 

Gure seme-alabak babesteko sena izaten dugu denok. 
Begien bistakoa da familia horretan hainbat gauzaz ez 
zela hitz egiten. Iloba batzuei, txikitan, josteta arraro 
bat erakutsi zieten: "Etxe honetan sekretu bat dago 
kutxa batean gordea, eta aurkitu beharra dugu". 
Denbora luzea joan da, eta txikitako jostetak atzean 
utzita, ilobak ere ohartu dira beraiei ere badagokiela 
osaba Mikelen memoriak bizirik iraunaraztea. 

LARRUN SASTRE 

Eva Forest torturaren aurkako borrokalari nekaezina- 
ren biloba da. Euskal Herrian gertaturiko tortura kasuei 
buruzko dokumentazioa gordetzen duen artxibo txiki 
baten zaintzailea da, Pako Etxeberriaren esku utziko 
duena. 

KAREEN HELVERG LARSEN 

Danimarkako auzitegi-mediku honekin harremane- 
tan jartzen saiatuko gara. Izan ere, Helverg andrea 
1985ean Euskal Herrira etorri zen Mikel Zabalzaren 
gorpuari bigarren autopsia egitera. Gaur egun, tor- 
tura kasuak ikertzen segitzen du, eta, haren bitartez, 
IRCT zentroa bisitatuko dugu Danimarkan, torturak 
jasan dituzten pertsonei laguntza emateko Europan 
dagoen zentro bakarretako bat. 

NAZIO BATUETAKO KONTALARIAK, TORTURARI AU- 
RREA HARTZEKO EUROPAKO KOMISARIOAK 
Mundu mailan izen handia duten torturaren aur- 
kako adituek hainbat txosten egin dituzte Espainiako 
estatuan gertatutako tortura kasuei buruz eta horren 
inguruan dagoen inpunitateari buruz. Behin baino ge- 
hiagotan eskatu dute Terrorismoaren kontrako Legea- 
ren babesean atxüotuei aplikatzen zaien inkomunika- 
zioa indargabetzeko, baina eskakizun horiek ez dira 
inoiz aintzat hartu. Sir Nigel Rodley Torturari buruzko 
Nazio Batuetako kontalaria. Mauro Palma Torturaren 



Pertsonaiak 



Prebentziorako Europako Batzordeko lehendakaria eta 
Theo Van Boven Nazio Batuen Erakundeko torturari 
buruzko behatzaüea. 

INAKI GARCIA ARRIZABALAGA 
Bere aita Komando Autonomoek hil zuten 80ko ha- 
markadan. Urtetan barreneko amorruari eutsi bazion 
ere, halako batean bakearen aldeko ekarpen positibo 
bat egitea erabaki zuen, eta geroztik, Lourdes Zabal- 
za lagun, zenbait bilera egin ditu indarkeriaren beste 
biktima batzuekin. 

INIGO IRUIN 

Zabalza famüiaren abokatua da. Hainbat gako ema- 
nen dizkigu ulertzeko zergatik ez den oraindik lortu 
kasu honen epaiketarik egitea, Mikelen heriotza In- 
txaurrondoko guardia zibilei leporatzeko froga ugari 
izan arren. 

TORTURA SUFRITU DUTEN EUSKAL HERRITARREK 
Beste batzuen artean, Karmele Urbistondo, Unai 
Romano eta Jon Patxi Arratibel euskal herritarren 
testigantzak eta hausnarketak jasoko dira. 




"Galdutako Objektuak" dokumentalean parte hartuko duten 
hainbat pertsonak. 



Grabatzeko tokiak 



ORBAIZETA 

Aezkoan dago, Nafarroako ipar-ekialdean, Pirinioe- 
tako ibarretako batean. Herria hiru auzotan banatua 
dago: Mendikoa, hau da, goikoa; Rotxapea, hots, 
behekoa, errota dagoena; eta herrigunea, erdialdean, 
hau da, etxe gehienak dituena. 

Olaren auzoa ere aipatu beharra dago: herritik 5 
kilometrora dago, antzina arma-ola izan zenaren in- 
guruan sortua. Auzo honetan daude herriko baserri 
bakarrak. Ez da Orbaizetako Udalaren herrilurtzat 
hartzen; bai, ordea, Orbaizetako auzotzat. 

ENDARLATSA 

Endarlatsa erreka bat da. Guardia Zibilak zioenez, 

Mikel Zabalzak ihes egin zuen tokia. Mikel han agertu 
zen hilik handik 20 egunera. 2015eko azaroaren 26an, 
goizeko 6etan, Mikel agertu eta handik 30 urtera, leku 
berera itzuliko gara Paco Etxeberriarekin, eta bertan 
azalduko digu Guardia Zibilaren bertsioak zergatik ez 
duen funtsik, zergatik ez den posible. 

EVA FORESTEN ARTXIBOA, HONDARRIBIAN 
Forest-Sastre familiaren etxe maitagarrian dago, Hon- 
darribian. 

ARANZADI 

Paco Etxeberria torturaren eraginari buruzko ikerke- ta 
garatzen ari den tokia. 

IZA ZENTROA 

Idoia Ayerbe bizi den egoitza. Hara joaten zaizkio bisi- 
tan ahaideak eta lagunak. 

ULIA MENDIA (DONOSTIA) 

Hantxe agertu zen hilik, eskuburdinak jarrita eta tiro 
bat buruan jota, Ihaki Arrizabalagaren aita. Atenta- 
tua Komando Autonomoek egin zuten, 1980an hain 
zuzen. 



ORERETA 

Ion Arretxeren jaioterria, eta haren bizitokia gazta- 
roan. 

MADRIL 

Ion Arretxe bizi den hiria. 

DANIMARKA 

Kareen Helverg Larsen auzitegi-medikua bizi den 
Europako herria. Han dago IRCT : tortura jasan duten 
pertsonei laguntzeko zentroa. 

ALTZA 

Mikel bizi zen auzoa. Han atxilotu zuten. 

EUROPAKO HAINBAT TOKI 

Europako zenbait herri dira: bertara joanen gara tortu- 
raren errealitatea ezagutzen duten nazioarteko aditu 
batzuei elkarrizketa egitera. 

SEVILLA 

Bertan, Mauro Palma Torturaren Prebentziorako Eu- 
ropako Batzordeko lehendakaria jardunaldi batzuetan 
hartuko du parte. 

EUSKAL HERRIKO ZENBAIT TOKI 

Iruhea, Lazkao, Uharte Arakil, Garralda, Auritzberri, 

Zilbeti, Irati ohiana, Urruha... 






Lerro hauen gainean, Orbaizeta etanZabalza Garate familiaren etxea. 
Ezkerrean, Donostiako Ulia mendia. 



Lan Taldea 



INIGO GANZARAIN FUENTE 

Produkzio-ondokoaren errealizadorea eta teknikaria. 
Zenbait dokumentaletan hartu du parte: "Los maios 
Suenos de Rene Petit" (2015), "Egunero" (2010), 
"Piztera!" (2007), "What about Columbus" (2012) edo 
"Nomadak Tx" (2007). Azkeneko horretan, zuzenda- 
riaren laguntzaüe aritu zen. Dokumental horrek na- 
zioarteko 15 sari lortu zituen, haien artean Europako 
Ekoizleen Elkartearen aipamen berezia Donostiako 
Jaialdian. EITBrentzat ere egin du lan, Euskadi Ko- 
mantxe saioaren erredaktoreburu gisara, eta, bestetik, 
bideoklipak egin ditu (Bukaera, Donostiako "Erroma" 
taldearentzat). Azkenik, mugikortasun murriztuko 
pertsonak gizarteratzeko "Free2move" izeneko proiek- 
tuan egin du lan, kontzientziazio film laburrak, banne- 
rrak edo publizitate-spotak eginez. 



guerra" (2005), "Piztera!" (2007), "Itoitz hustu arte" 
(2008) eta "Los maios suenos de René Petit" (2014). 

AITOR MERINO 

Aktorea eta zuzendaria. Gehienbat zinemako, ant- 
zer- kiko eta telebistako aktore lanetan ibili da, eta 
hogeitik gora filmetan hartu du parte zuzendari hauen 
agindupean: Montxo Armendáriz, Pilar Miró, Carlos 
Saura Medrano, Manuel Matji eta Icíar Bollaín, besteak 
beste. Zuzendari gisara, "El Pan Nuestro" filmak sariak 
jaso ditu Espainiako zein nazioarteko jaialdi askotan, 
eta Goya sarirako izendatua egon zen. "Asier ETA biok 
(Asier y yo)", bere lehenbiziko film dokumental luzea 
(Amaia Merinorekin batera ekoitzia), Irizar Sariaren 
irabazlea izan zen Donostiako Zinemaldian (61. edi- 
zioan). Filmak nazioarteko zenbait sari ere jaso ditu. 



den 1999-2001 (2005) bezalako filme dokumentalak 
zuzendu ditu. Bideoklip ugari burutu ditu baita Mikel 
Urdangarin, Soziedad Alkoholika, Repa Junkera eta 
Betagarri bezalako taldeentzat. Fikzioaren lurraldean 
hamar laburmetrai inguru egin ditu. Sari ezberdinen 
artean, 2007-an Notodofilm festibalean irabazi zuen 
"triple destilación" "El círculo de la violência" laburme- 
traiarekin, Lucía laburmetraiak bai Cortada-n Nont- 
zefilmak-en saria lortu zuen 2010 urtean eta "jQué 
corto!"-k LaFila festibalean lortu zuen saria 2011-an. 
Telebistan Televisión Espahola eta ETB-n gin du lan 
Volver con, Ongietorri, 6 Argazkitan eta Kantugiro 
bezalako programetan. 

OIHANA BARRIOS 
Psikologoa. 



MIGUEL ANGEL LLAMAS "PITU" 

Ikus-entzunezko ekoizpen-lanetako teknikaria. 
Ahotsa.info hedabidean egiten du lan. Lehenago, 
Apurtu.org eta Ateak Ireki komunikabideetan aritu zen. 
Beste dokumental hauetan ere hartu du parte: "Los 
trileros forales", "^Dónde están los dineros de la CAN?", 
"Aske Gunea, la desobediencia en estado puro". 

MADDI MOCHALES ZUMELAGA 

Ikus entzunezko komunikazioan lizentziatua. 

EUSKAL MEMÓRIA fundazioarentzat tortura testi- 
gantzak jasotzen dituzten bideoak ekoiztu ditu (2015- 
2016), SARE elkartearentzat ikusentzunezko errepor- 
taiak osatu ditu eta "IZAN PIRATA" (2013) Donostiako 
Piraten inguruko dokumentalean parte hartu du. Esne 
Beltza taldearen "Mugitu harriak" abestiaren bideoklipa 
ere ekoiztu du. 

Kolaboratzaileak 

AITOR BALBÁS RUIZ 

Eguzki Bideoak-eko bideo-ekintzailea 13 urtez. Doku- 
mental hauetan hartu du parte: "Donde se cuece la 



ARITZ GOROSTIAGA ESKUBI 

Kameralaria eta editorea. Zenbait komunikazio enpre- 
satan eta hedabidetan egin du lan bideo-editore eta 
kameralari gisara. Irudi-arduraduna izan da Iruheko 
Zine Jaialdian. Gainera, filmak egokitzeko teknikari 
espezializatua da "Cine Accesible" izeneko proiektuan: 
irisgarritasunaren produkzioa (audio- deskripzioa eta 
koloretako azpitituluak) estrenatzeko filmetan zinema- 
rako eta DVDrako. Lan zinematografiko hauetan hartu 
du parte: "Focus on Gulu" (2010), "Mana Kanchu-No 
hay" (2009), "Sahara no se vende" (2007), "Pamplona, 
lo que va de ayer a hoy" (2005), "Bagdad Rap" (2004, 
Santiago Álvarezen ohorezko nazioarteko 8. doku- 
mental-sariketaren irabazlea, Santiago de Cuban, 
2007ko martxoan) 

INIGO BALBAS RUIZ 

Eguzki Bideoak-eko bideo-ekintzailea. 

BENAT FONTANEDA ELGUEA 

Errealizadoreeta editorea. "Gora Gasteiz" (2015),"Euskal 
Herriko nonbait" (2013), Denon Eskola (2008), Gar- 

Abokatua. Tortura eta giza eskubideen defentsan na- 
zioarteko mailan aditua. 



ALEX TELLO 
Drone gailuak 
pilotoa. 



Atzera begira... 

Azaroaren 26a 

Atxüoketak Donostian, Errenterian eta Orbaizetan. 

Mikel Zabalza dago atxüotuen artean. Mikel Zabalzaren 
anaiak, Patxi eta Aitor, aske gelditu dira atxüotu eta 10 
ordura. 

Azaroaren 27a 

Berria zabaldu da: "Desagertu da Mikel Zabalza". Bert- 
sio ofizialaren arabera, ihes egin du. Azaroaren 28a 
Büaketa lanak hasi dira. Ahaideak Intxaurrondora doaz, 
eta, han, Mikel "galdutako objektuen bulegoan" 
bilatzeko esaten diete. 

Azaroaren 29a 

Intxaurrondoko Guardia Zibilaren koordinatzailearen 
deia Mikel torturapean hil dela adierazteko. Zabalzaren 
ahaide bat Donostiako epaitegira azalduko da. Epai- 
leak tramiteak hasteko aginduko du: horien artean, 
gertatu denaren inguruko txostena eskatu Guardia 
Zibilari. Gainontzeko atxilotuak Madrilera eramanen 
dituzte. Lehenbiziko mobilizazio eta salaketa publi- 
koak. 

Abenduaren 2a 

Gipuzkoako gobernadore zibilak, Julen Elgorriagak, 
Zabalza kasuaren inguruko kezka agertu, eta polizia- 
ren bertsioa sinestezina dela adierazi du. Norbaitek 
Zabalzaren etxera deitu du anaia Iparraldean dagoela 
esateko. Faltsua da. 

Abenduaren 3a 

EAJ: "Zabalzaren desagertzearen atzean zerbait iluna 
dago". Donostiako Tranbien konpainiako lankideen eta 
CCOO eta ELA sindikatuen komunikatuak. Frantziako 
poliziak ukatu du haiek Zabalza Iparraldean atxilotu 
zutelako berria. Julen Elgorriagak "zerbait gehiago 
dakiela" uste du epaileak. Herri asanblada bat eragoz- 
teko, Guardia Zibilak Orbaizeta okupatu du. Presioak 
Orbaizetako apaizari eta udalari. 



1985, gertakarien kronologia 



Abenduaren 4a 

Ardanza lehendakariak bere kezka adieraziko du. 

Inigo Iruinek ordezkatutako akusazio partikularra 
onartu du epaitegiak. Gipuzkoako Gobernu Zibilaren 
oharra Guardia Zibilaren bertsioa berresteko. 

Manuel Bizkai aske gelditu da kargurik gabe. Epaileak 
Idoia Aierbe eta Ion Arretxe libre uzteko erabakia hartu 
badu ere, espetxera sartu dituzte Fiskaltzak erabakia- 
ren kontrako errekurtsoa aurkezteko zain. Mobilizazio 
gehiago Altzan. 

Abenduaren 6a 

Idoia Aierbe aske gelditu da fidantzarik gabe. Kasua- 
ren epailea: "Igeri egin al daiteke eskuburdinak jarrita? 
Orbaizetako Udalaren akordioa gertatutakoa argitu 
dadila eskatzeko. Donostiako Udalak, osoko bilkuran, 
akusazio parti- kular gisa aritzea erabaki du. Greba 
Donostiako Tranbien konpainian. 



Abenduaren 7a 

Gertaeren berreraikitzea Endarlatsan. Guardia Zibilek 
onartzen dute ihesaldian ez ziotela tirorik egin Mikeli. 
Istiluak Iruhean manifestazio baten ondoren. 

Abenduaren 8a 

Gogorki erreprimitutako manifestazioa Donostian. 
Setien gotzainak Zabalza kasua aipatuko du bere pre- 
dikuan. 

Abenduaren 9a 

Idoia Aierbek aditzera ematen du ikusi zuela 
pertsona bat esku-ohe batean ateratzen ari zirela In- 
txaurrondotik. Guardia Zibilek epailearen aurrean de- 
klaratzen dute. Haien abokatuak prentsaurrekoa eman 
du bertsio ofiziala defendatzeko. Istilua prentsarekin: 

3 kazetari atxikiko dituzte guardia zibilei argazkiak 
ateratzeagatik. Jipoitu eta mehatxatu zituzten. 

Abenduaren 10a 

Mikelekin batera atxüotutakoek epaüearen aurrean 
deklaratzen dute. Mikel Zabalza nola torturatzen zuten 
aditu eta ikusi zutela adierazten dute, eta beraiek 
ere torturak pairatu zituztela. Büaketa lanek jarraitzen 
dute. "Ezinezkoa da gorpua ibaian egotea" dio ardu- 
radun batek. Jose Barrionuevok, Barne Ministroak, 
"gertatutakoa argitzea komenigarria dela" dio. 

Abenduaren 11 

HB akusazio partikular gisa aurkeztuko da, Guardia 
Zibila, gobernadorea eta Espainiako Gobernua 
salatzeko. Barrionuevo: "Zabalza agertuko da edo aur- 
kituko dute". Galindok deklara dezala eskatzen dute. 

Abenduaren 12a 

Epaüeak egiaztatzen du Intxaurrondon ez dagoela 
Guardia Zibilen gainontzeko kuarteletan dagoen sa- 
rrera eta irteeren erregistroa. Beraz, ez dago Zabalza 
sartu edo atera zen ziurtatzeko modurik. Bidasoa 
miatu dute, baina arrakastarik gabe. Ardanzaren eta 
Zabalza familiaren arteko bilera. Parlamentuko lehen- 
dakari Balbino Badósek (UPN), aldiz, ez ditu hartuko. 

Abenduaren 13a 

Iruneko artzapezpikuaren eta alkatearen erreakzioak. 
Garbine Garatek, Mikelen amak, semea agertuko dela 
pentsatzen du, oraindik bizirik dagoela. 

Abenduaren 14a 

Migueltxo Otazo Txakartegi, Inaki Ibargarai eta Asun 
Laboa, Pasaian atxilotu eta torturatuak. Zabalzari 
gertatutakoa gertatuko zitzaiela esanez mehatxatuak. 
Prentsaurrekoa ematen dute Idoia Aierberekin eta Ion 
Arretxerekin batera. Nafar Gobernuko presidenteak, 
Javier Urralburuk, Zabalzaren familia hartzen du. Idoia 
Aierbe: "Mikel, orain, Euskadiren kontua da". 

Abenduaren 15a 



Agertu da Mikel Zabalzaren gorpua. Lehenbiziko au- 
topsia eginen zaio. Manifestazioak eta istiluak Euskal 
Herriko bazter guztietan. 

Abenduaren 16a 

Familiaren adierazpena: "Prestaturiko agerpena izan 
da. Torturapean hil da". Ordezkarien bilera Orbaizetan, 
Urralbururekin, Roldanekin eta Badósekin. Manifesta- 
zioak eta istiluak Euskal Herrian. 

Abenduaren 17a 

Uretan murgiltzearen ondoriozko asfixiaz hil zela dio 
autopsiak. Manifestazio eta istiluek jarraitzen dute 
lurralde osoan. 

Abenduaren 18a 

Greba orokorra Euskal Herrian. Poliziaren errepresioa. 
Zabalzaren ehorzketa Orbaizetan. 

Como anuncio Barrionuevo, y en el lugar adecuado, 
apareció ayer el cuerpo sin vida de Mikel Zabalza 




Aurrera atera behar den 

proiektua 



Ikus-entzunezko proiektu honen gastua 
113.000 euro ingurukoa izanen da. Diru 
horrekin eginen zaie aurre langile gastuei, 
bidaiei eta dokumentala egiteko behar 
diren material gastuei. 

Dokumental hau egiteko eta finantza-bi- 
deetarako, hauen guztien parte -hartzea 
bilatuko dugu: EITB, Gipuzkoako Diputa- 
zioa, Eusko Jaurlaritza, Donostiako Udala, 



Aezkoa ibarreko udalak, Errenteriako Uda- 
la, beste hedabide batzuk eta kulturaren 
arloko erakunde publikoak. 

Gainera, crowdfunding bat ere dago mar- 
txan diru ekarpenak lortzeko, baita 
pertsona, talde eta eragile sozialen ekar- 
pen ekonomikoak ere. Bestetik, 2015ean 
eta 2016an, zenbait ekitaldi publiko ere 
eginen dira dirua lortzeko. 



Crowdfunding 

kanpaina 15.000C 
biltzeko 



Azaroaren 9an martxan jarriko da 15.000 
euro biltzeko crodwfunding kanpaina 
Verkami plataforman. 

Diru honekin proiektuaren gastu zati bati 
aurre eginen zaio. Baina kanpainaren 
helburua ez da soilik dirua biltzea. Proie- 
ktua ezagutarazteko ere balioko du, eta 
40 egunetan, bereziki interneten bidez, 
egitasmo honen ezaugarriak eta motiba- 
zioak azalduko dira. 

Gainera, hainbat ekitaldi eginen dira, 
"Galdutako Objektuak" proiektu doku- 
mentala aurkezteko. Donostian, Madril, 
Barcelonan eta Sevillan aurkezpenak 
eginen dira. 

Sare sozialetan ere hainbat ekimen jarri- 



ko dira martxan crowdfunding kanpaina 
hau indartzeko eta memória historikoa 
egiteko ariketa praktiko bat eginen da. 
Crowdfunding kanpaina honetan diru 
ekarpenak kopuru ezberdinetakoak 
izan daitezke: 10, 20, 50, 75, 100, 150, 
200 edo 500 eurokoak, eta bakoitzare- 
kin ordainsari ezberdinak jasoko dira. 
Asteburuko egonaldiak, bazkariak jatetxe 
ospetsuetan, dokumentalaren estrenal- 
dirako gonbidapenak eta filmaren DVDa, 
kredituetan aipamena... 

Nahi duenak, diru ekarpen zuzena egin 
dezake kontu korronte honetan: 3035 
0356 57 3560007399 (Laborai Kutxa- 
Mintza komunikazio elkartea). 



Sarean ikusgai 



1- "Galdutako Objektuak" dokumentalaren lgo trailerra. 

2- Proiektuaren aurkezpena Irunean. 

3- Auritzen dirua biltzeko jaia. 

4- Intxaurrondo la sombra dei nogal liburuaren aurkezpena. 







